Team Fortress 2

Team Fortress 2 – komandinė pirmojo asmens šaudyklė, išleista 2007 m. spalio 10 d. Žaidimą sukūrė ir išleido „Valve Corporation“; „Team Fortress Classic“ tęsinys.

Apžvalga 
Žaidimo tikslas piklauso nuo žemėlapio tipo: užimti tam tikras zonas – taškus, nustumti sprogmenų prikrautą karutį į priešininkų stovyklą (yra ir dvigubo stumimo režimas, kuomet abi komandos yra priverstos stumti savąjį karutį bei trukdyti oponentų stumimui, norėdamos laimėti) arba nugriebus priešininkų žvalgybinį lagaminėlį (Intel) jį pernešti į savąją stovyklą. Taip pat žaidime yra ir Arenos režimas, labiau orientuotas į greitas, trumpas kovas mažuose žemėlapiuose.

Klasės 

Žaidime yra 9 unikalios ir skirtingos veikėjų klasės:

Puolamosios klasės 
 Žvalgas (Scout) (įgarsintojas – Nathan Vetterlein) yra vaizduojamas kaip greitai kalbantis beisbolo fanas iš Bostono, Masačusetso valstijos. Skautas yra greičiausia klasė iš visų ir geba atlikti dvigubą šuolį, tačiau gali priimti mažiausiai žalos. Jo pirminiai ginklai yra nupjautvamzdis šautuvas, pistoletas ir beisbolo lazda.

 Kareivis (Soldier) (įgarsintojas – Rick May) vaizduojamas kaip stereotipinis Amerikos kareivis, ginkluotas raketsvaidžiu, šratiniu šautuvu ir kastuvu (E-tool). Gali priimti palyginti daug žalos, tačiau yra lėtas, geba atlikti raketinius šuolius (rocket jump).

 Pirotechnikas (Pyro) (įgarsintojas – Dennis Bateman) vilki ugniai atsparų kostiumą ir dėvi dujokaukę, paverčiančią jo balsą mykimu. Ginkluotas liepsnosvaidžiu, šratiniu šautuvu (jis greitai gali būti pakeistas į signalinį šautuvą) ir kirviu. Geba padegti priešiškus žaidėjus, turi vidutinę sveikatą ir vidutinį greitį.

Gynybinės klasės 
 Minuotojas (Demoman) (įgarsintojas – Gary Schwartz) vaizduojamas kaip vienaakis, daug geriantis škotas. Ginkluotas granatsvaidžiu, lipnių bombų svaidykle ir viskio buteliu (kiti minuotojo „atrakinami“ artimos kovos ginklai dažniausiai yra kardas arba kirvis) turi vidutinę sveikatą ir vidutinį greitį.

 Sunkiosios ginkluotės vyrukas (Heavy Weapons Guy; sutr. Heavy) (įgarsintojas – Gary Schwartz) vaizduojamas kaip stereotipinis rusų kareivis, labai stambaus sudėjimo bei turintis skardų balsą. Yra apsėstas minčių apie savo ginklus, kad dažnai duoda jiems vardus (Sasha, Natasha). Ginkluotas minigunu, šratiniu šautuvu (vėliau šis ginklas gali būti pakeistas maistu, atstatančiu sveikatą) ir savo kumščiais (vėliau galima gauti bokso pirštines). Gali priimti daugiausiai žalos iš visų klasių, tačiau yra lėčiausias.

 Inžinierius (Engineer) (įgarsintojas – Grant Goodeve) vaizduojamas kaip ramaus būdo intelektualus teksasietis, grojantis gitara. Kaip ir paremiančios klasės, inžinierius tiesiogai kovoje nedalyvauja, tačiau jis gali gaminti prietaisus, kurie remia komandos draugus arba saugo teritoriją. Jo pirminė ginkluotė yra šratinis šautuvas, pistoletas ir veržliaraktis.

Paremiančios klasės 
 Medikas (Medic) (įgarsintojas – Robin Atkin Downes) yra vaizduojamas kaip vokiečių gydytojas iš Štutgarto. Mūšio metu jo užduotis yra išlaikyti savo komandos draugus gyvus. Jo ginkluotė yra gydomasis ginklas (gali laikinai suteikti nemirtingumą arba daromą žalą padidinti iki kritinės), švirkštų šautuvas ir kaulų pjūklas.

 Snaiperis (Sniper) (įgarsintojas – John Patrick Lowrie) vaizduojamas kaip linksmas australų okeris (angl. ocker), palaikantis ryšį su savo tėvais, kurie puikiai žino apie jo „profesiją“. Ginkluotas snaiperiniu ginklu su lazeriniu taikikliu (vėliau gali būti pakeistas į lanką arba arbaletą), automatiniu šautuvu ir mačete.

 Šnipas (Spy) (įgarsintojas – Dennis Bateman) yra vaizduojamas kaip prancūzas šnipas, kurio tikslas yra prasibrauti pro priešo linijas ir rinkti visą informaciją. Jis gali užsimaskuoti kaip bet kuris varžovų komandos narys bei tapti laikinai nematomu. Ginkluotas revolveriu ir balisongu, su kuriuo gali nudurti varžovus į nugarą, šitaip juos iš karto užmušant, nepaisant jų turimo sveikatos lygio.

Žemėlapiai 
Žemėlapių tipai yra skirstomi pagal pirmųjų pavadinimo raidžių reikšmę:

 cp_ (Sutrumpinimas žodžio „Control Points“) – Šio žaidimo tipo metu viena komanda turi užkariauti visus 5 kontrolinius taškus. Prasidedant misijai pusė taškų priklauso raudonajai o kita pusė mėlynajai komandai, vidurinis kontrolinis taškas būna laisvas, užkariavus šitą tašką vėliau reikia užkariauti kitus priešų taškus, tai padariusi komanda laimi. Šiuo žaidimo tipo metu laikas yra ribojamas, jis būna papildomas kai bet kuri komanda užkariauja tašką. Laikui pasibaigus paskelbiamos lygiosios ir abi komandos pralaimi. Žemėlapiai:
 cp_5gorge
 cp_badlands
 cp_coldfront
 cp_gullywash_final
 cp_well
 cp_foundry
 cp_granary
 cp_ (Sutrumpinimas žodžio „Control Points“) – Tai klasikinis kontrolinių taškų žaidimo tipas. Raundo pradžioje du arba trys (priklauso nuo žemėlapio) taškai priklauso raudonajai komandai, mėlynoji turi užkariauti visus taškus, kad laimėtų, tuo tarpu raudonosios komandos laikmatis senka, kai jis išsenka tada raudonoji komanda laimi. Kad užkariautų paskutinįjį tašką mėlynoji komanda privalo užkariauti pirmąjį. Mėlynoji komanda užkariavusi pirmąjį tašką gauna papildomo laiko. Žemėlapiai:
 cp_dustbowl
 cp_egypt
 cp_gorge
 cp_gravelpit
 cp_junction_final
 cp_mountainlab
 cp_steel
 pl_ (Sutrumpinimas žodžio „Payload“) – Šio žaidimo tipo metu mėlynoji komanda turi nustumti bombą bėgiais į priešų bazę. Raudonoji komanda turi sustabdyti juos. Mėlynoji komanda laimi nustūmusi bombą į bazę, o raudonoji – sėkmingai atlaikiusi puolimą kol pasibaigė laikas. Žemėlapiai:
 pl_badwater
 pl_goldrush
 pl_hoodoo_final
 pl_thundermountain
 pl_upward
 pl_barnblitz
 pl_frontier
 pl_swiftwater
 plr_ (Sutrumpinimas žodžio „Payload Race“) – Šio žaidimo tipo metu mėlynoji ir raudonoji komandos turi nustumti savo bombas į priešų bazes. Pirmoji komanda nustūmusi bombą, laimi. Žemėlapiai:
 plr_hightower
 plr_nightfall_final
 plr_pipeline
 ctf_  (Sutrumpinimas žodžio „Capture The Flag“) – Šio žaidimo tipo metu mėlynoji ir raudonoji komandos turi nubėgti į priešų bazę ir pagriebę žvalgybinį lagaminą parnešti į savo bazę. Komanda, parnešusi lagaminą 3 kartus, laimi. Žemėlapiai:
 ctf_2fort
 ctf_doublecross
 ctf_turbine
 ctf_landfall
 arena_ – Šio žaidimo tipo metu abi komandos turi žudyti priešus. Komanda, kuri išžudo visus priešus arba užkariauja vieną kontrolinį tašką, laimi. Žemėlapiai:
 arena_badlands
 arena_granary
 arena_lumberyard
 arena_nucleus
 arena_offblast_final
 arena_ravine
 arena_sawmill
 arena_watchtower
 arena_well
 koth_ (Sutrumpinimas žodžio „King Of The Hill“) – Šio žaidimo tipo metu viena iš komandų užkariauja vieną kontrolinį tašką ir jį valdo. Priešai gali atimti tašką iš jų atsistoję ant jo ir užkariavę. Kontrolinį tašką valdančios komandos laikas senka, komanda, kuri sėkmingai išvaldo savo tašką iki laiko pabaigos, laimi. Žemėlapiai:
 koth_harvest_final
 koth_harvest_event (Tas pats žemėlapis kaip koth_harvest tik tai Helovino pakeitimas)
 koth_king
 koth_lakeside_final
 koth_lakeside_event (Tikrasis pavadinimas Ghost Fort. Toks pats kaip koth_lakeside tik tai Helovino pakeitimas)
 koth_nucleus
 koth_sawmill
 koth_viaduct
 koth_viaduct_event (Tikrasis pavadinimas Eyeaduct. Toks pats kaip koth_viaduct tik tai Helovino pakeitimas, su slapta požemine vieta)
 koth_badlands
 sd_  (Sutrumpinimas žodžio „Special Delivery“) – Šio žaidimo tipo metu būna vienas žvalgybinis lagaminas, jį turi viena komanda paimti ir nunešti iki raketos ir į ją idėjusi lagaminą raketą paleisti. Kita komanda gali perimti lagaminą jei jis buvo pamestas arba grįžo į savo bazę. Kol kas oficialus žemėlapis su šiuo žaidimo tipu yra tik vienas:
 sd_doomsday

Šaltiniai

Nuorodos 
 Oficiali „Team Fortress 2“ svetainė
 Oficiali „Team Fortress 2“ Viki svetainė
 „Valve Corporation“ tinklalapis

2007 kompiuteriniai žaidimai
Pirmojo asmens šaudyklės